Diari Oficial de la Generalitat Valenciana


Sumari del DOGV 160, del 03-05-1984 (1984/802863)

DECRET 44/1984, de 16 d'abril del Consell de la Generalitat Valenciana, de creació de la comissió interdepartamental per a l'aplicació de l'ús del valencià, d'acord amb la Llei de la Generalitat Valenciana, d'Ús i Ensenyament del Valencià núm. 4/83, de 23 de novembre.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/04/16/44/dof/vci/html**

### Dades del document

Número de DOGV
:   160

Data del DOGV
:   03-05-1984

Secció del DOGV
:   DISPOSICIONS GENERALS

Número del document
:   1984/802863


Data del document
:   16-04-1984

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 44/1984, de 16 d'abril, del Consell de la Generalitat Valenciana, de creació de la Comissió Interdepartamental per a l'Aplicació de l'Us del Valencià, d'acord amb la LLei de la Generalitat Valenciana, d'ús i ensenyament del valencià num. 4/83, de 23 de novembre.  
L'article 7.é de l?Estatut d?Autonomia la Comunitat Valenciana, aprovat per la Llei Orgànica 5/82, d?1 de juliol, estableix, entre altres temes, que:   
"1. Els dos idiomes oficials de la Comunitat Valenciana són el valencià i el castellà. Tothom té dret a conéixer-los i a usar-los.   
2. La Generalitat Valenciana garantirà l'ús normal i oficial d'ambdues llengües, i adoptarà les mesures necessàries per tal d'assegurar-ne el coneixement.   
5. La llei establirà els criteris d'aplicació de la llengua pròpia en l'Administració i l'ensenyament."   
Igualment, l'Article 31.4 de l'Estatut d'Autonomia atribueix a la Generalitat Valenciana la competència exclusiva en matèria de Cultura, i l'Article 35 la competència plena en matèria d'ensenyament.   
Tot desplegant el manament estatutari i en l'àmbit de les seues pròpies competències, les Corts Valencianes aprovaren la Llei 4/83, de 23 de novembre, sobre Us i Ensenyament de Valencià, al Títol I de la qual es disposen les mesures pertinents per a impulsar l'ús del valencià a totes les esferes de la societat i en especial a l'Administració, i estableix que el valencià, com a llengua pròpia de la Comunitat Valenciana, ho és també de la Generalitat i de la seua Administració Pública.   
D'altra banda, la Llei 5/83, de 30 de desembre, del Govern Valencià, regula al seu Article 31 la possibilitat de creació de Comissions Interdepartamentals integrades per alts càrrecs de l'Administració Valenciana per a l'estudi, coordinació, programació i, si escau, elaboració de propostes de resolució de l'activitat interdepartamental en matèries sectorials comunes, i a l'Article 32 estableix el seu règim de funcionament.   
En virtut de les disposicions legals esmentades i per tal de poder regular els criteris d'aplicació del valencià a l'Administració de forma coordinada, a proposta del Conseller de Cultura, Educació i Ciència, i prèvia deliberació del Consell en la seua reunió del Consell del dia 16 d'abril de 1984,   
DECRETE:   
Article primer  
Es crea, segons que disposa l'article 31 de la Llei de la Generalitat Valenciana 5/83, de 30 de desembre, de Govern Valencià, la Comissió Interdepartamental per a l'aplicació de l'Us de Valencià, per desplegar allò que preveuen els articles 1 i 5 de la Llei de la Generalitat Valenciana 4/83, de 23 de novembre d'Us i Ensenyament del Valencià amb les funcions i la composició que tot seguit detalle»..   
Article segon  
La Comissió per a l'aplicació de l'Us del Valencià, establert per la llei d'Us i Ensenyament, abans esmentada, tindrà les funcions següents:   
U. Coordinar l'acció general de la Generalitat Valenciana dirigida a la normalització de l'ús del valencià i impulsar-lo al màxim en tots els departaments de l'Administració de la Generalitat.   
Dos. Coordinar i impulsar l'ús del valencià a tota la resta d'administracions públiques dependents o vinculades a la Generalitat Valenciana; i amb les no vinculades, mitjançant l'establiment dels convenis oportuns.   
Tres. Proposar les mesures necessàries per a un millor compliment del que disposa la Llei de la Generalitat Valenciana d'Us i Ensenyament del Valencià, pel que fa a l'ús i fer el seguiment i control de la seua aplicació.   
Quatre. Qualsevol altra funció relacionada amb el tema de la seua competència.   
Article tercer  
La Comissió per a l'aplicació de l'ús del Valencià estarà integrada pels membres següents:   
President. El Conseller de Cultura, Educació i Ciència o persona en qui delegue.   
Vocals. El Director General d'Educació Bàsica i Ensenyaments Especials de la Conselleria de Cultura, Educació i Ciència.   
El Director General de Cultura de la Conselleria de Cultura, Educació i Ciència.   
El Director General de la Funció Pública de la Conselleria de la Presidència.   
El Director General de Mitjans de Comunicació de la Conselleria de la Presidència.   
El Director General d'Administració Local de la Conselleria de Governació.   
Secretari. Farà de Secretari de la Comissió el Director General d 'Educació Bàsica i Ensenyaments Especials de la Conselleria de Cultura, Educació i Ciència.   
La Secretaria Administrativa de la Comissió s'adscriu a la Presidència de la Generalitat i la realitzarà un funcionari designat pel Conseller de la Presidència.   
La Comissió podrà acordar, quan els assumptes a debat ho facen necessari, l'assistència de persones de prestigi reconegut per tal que l'assessoren. Aquestes persones tindran veu, però no vot.   
També, la Comissió podrà convocar els Secretaris Generals de les Conselleries de la Generalitat quan els assumptes de l'ordre del dia a tractor així ho demane. Els Secretaris Generals tindran veu, però no vot.   
Article quart  
El President de la Comissió per a l'aplicació de l'ús del valencià elevarà al Consell de la Generalitat les propostes d'acord que s'adopten.   
Article cinqué  
Es faculta el Conseller de Cultura, Educació i Ciència perquè desplegare el que es disposa en aquest Decret.   
DISPOSICIO TRANSITORIA  
Mentre no es desplegare per Decret el funcionament de la Comissió que es crea, seran d'aplicació els articles 26 al 29, inclosos, en concordança amb l'article 32 de la Llei de la Generalitat Valenciana 5/83, de 30 de desembre, de Govern Valencià.   
DISPOSICIO FINAL  
Aquest Decret entrarà en vigor el dia de la seua publicació al Diari Oficial de la Generalitat Valenciana.   
València, 16 d'abril de 1984.   
El President de la Generalitat,  
JOAN LERMA BLASCO  
El Conseller de Cultura, Educació i Ciència  
CEBRIA CISCAR I CASABAN


Còpia Permalink ELI